open-index/open-wikipedia-markdown huggingface dataset:
Noaberschopp

* *'Noaberschopp*' * was een grèensoaverbroggend Nedersaksisch tiedschrift veur Twente en 't Münsterlaand.

't Tiedschrift wol de naoberschoppelijke baanden verstarken en schreef:* 'Dütt Blatt [...] sall Brüggen bauen tüsken Ju en us.' *De naodrok lag daorbi'j op de mandielige spraoke.

## Literetuur
*Jannie Bakker-Rietman en Frank Löwik (2008), 'Streektaalliteraturen in Overijssel'. In Henk Bloemhoff, Jurjen van der Kooi, Hermann Niebaum en Siemon Reker (red.), *Handboek Nedersaksische Taal- en Letterkunde*. Assen: Van Gorcum
Boekenbus

* *'Boekenbus*' * was een tiedschrift mit besprekings van Nedersaksische literetuur, det bestund van 1975 töt en mit 1977. 't Stund onder redactie van de Oaveriesselse taalkundige Hendrik Entjes en de Friese schriefster Tiny Mulder.

## Literetuur
*Fokko Veldman en Hanny Diemer (2008), 'De literatuur van Groningen'. In Henk Bloemhoff, Jurjen van der Kooi, Hermann Niebaum en Siemon Reker (red.), *Handboek Nedersaksische Taal- en Letterkunde*. Assen: Van Gorcum
Toal en Taiken

* *'Toal en Taiken*' *(ondertitel: *tiedschrift veur Grunneger kultuur*) is een tweimaondelks tiedschrift van Stichting 't Grunneger Bouk oaver Grunneger taal en geschiedenis, schrieveri'je, meziek, teniel en taalkunde. De oplage is een paar duzend exemplaren.

In *Toal en Taiken* staot onder meer lange, verdiepende artikels, riekelk geïllustreerd, aover zaken uut de geschiedenis van de pervincie Grunning. Ok staot der stokken in aover hedendaagse Grunneger keunst en cultuur. Wieder kuj in 't blad columns, strips, puzzels, verhaalties, gedichten en neis vienden.

't Tiedschrift besprek haoste alle Grunningstalige uutgaves, al mient partie det de besprekings vake niet biester kritisch bint.

## Geschiedenis
*Toal en Taiken* kwaamp in 1983 voort uut de eerdere periodieken *[[Oet Boukenkist]]* van Stichting 't Grunneger Bouk en *[[Verspraaid Verbonden]]*, 't mitdielingsblad van 't Grunneger Genootschop.

Vanof 't eerste nommer is Jan Groenbroek (Scheemde, 1946) heufd- en endredacteur. Hi'j is ok de vörmgever van 't blad, det sund 2009 hielemaole in kleur uutkump umme beveurbield stokken oaver bieldende keunst beter te kunnen illustreren.

## Redactie en mitwarkers
De redacteuren van *Toal en Taiken* bint of hebt ewest: Jan J. Boer, Jan Brouwer, Geesjen Doddema, Jur Engels, Wim Faber, Bé Linker, Wiebe van der Ploeg, Hans Spa, Kees Visscher en redactiesikketaoris Henri Wierth.

Veur 't historische diel is d'r een dielredactie, mit now of vrogger as leden: Jochem Abbes, Bert Dijkstra, Hidde Feenstra, Martin Hillenga, Piet Huizenga, Jan Oldenhuis en Harm van der Veen.

Deur de jaoren hen hef 't tiedschrift flink wat vaste mitwarkers ehad, onder aandern de veurmalige Grunneger streektaalfunctionaoris Siemon Reker.

In 1992 kreeg de redactie bi'j 't tienjaorig bestaon van *Toal en Taiken* de K. ter Laan Prijs an-elangd.

## Bron
*Fokko Veldman en Hanny Diemer (2008), 'De literatuur van Groningen'. In Henk Bloemhoff, Jurjen van der Kooi, Hermann Niebaum en Siemon Reker (red.), *Handboek Nedersaksische Taal- en Letterkunde*. Assen: Van Gorcum

## Rifferenties
Verdan

* *'Verdan*' * (ondertitel: *Overijssels tijdschrift*) was een glossy tiedschrift in 't Nedersaksisch, det in Oaveriessel pervinciebried verscheen van meert 1999 töt jannewari 2005.

*Verdan* was een uutgave van de Schrieversbond Overiessel (SBOv; in 1996 opericht op initiatief van Bert Wolbert) in samenwarking mit de Iesselakkedemie, 't Van Deinse Instituut en de Overijsselse Bibliotheek Dienst. In 't blad stunden literaire bi'jdrages, neulstokkies en verschillende rubrieken, alles mit een link naor Oaveriessel.

Mit een paar jaor kun 't niet meer verdan deur gebrek an centeri'je. 't Was duur in de productie en d'r waren niet genog adverteerders. Begun 2005 wördden 't tiedschrift opeheven, mit bij wieze van leste uutgave een vertellegies- en gedichtenbundel mit cd. Daorin schreef Herman Hannink uut Raolte det e mienden det der gien draagvlak was ebleken veur een Oaveriessels tiedschrift, umdet Oaveriesselaars heur identificeert mit de eigen plaatse (en Twente mit de eigen regio), meer as mit de pervincie.

Bert Wolbert zat vervolgens now in de redactie van 't in 2010 operichte en in 2021 estopte digitale tiedschrift *[[Van over de Iessel]]*, een initiatief van de SBOv, de Iesselakkedemie, Twentse Welle en de pervincie Oaveriessel.

## Literetuur
*Jannie Bakker-Rietman en Frank Löwik (2008), *Streektaalliteraturen in Overijssel*. In Henk Bloemhoff, Jurjen van der Kooi, Hermann Niebaum en Siemon Reker (red.), *[[Handboek Nedersaksische Taal- en Letterkunde]]*. Assen: Van Gorcum
*Tiedschrift *Verdan* (red.) (2005), *Verdan: gedichten en verhalen uut Oaveriessel in de streektaal*, mit cd, Hengel, Ov.: Uitgeverij Elbertinck/Stichting Verdan

## Rifferenties
Twijspaalk

* *'Twijspaalk*' * (ondertitel: *Moandkraant veur Grunnen*) was een Grunningstalig tiedschrift van satirische aord, det in 1966 begunden te verschienen en nao iene jaorgaank (negen nommers) uutscheidden.

An *Twijspaalk* warkten Simon van Wattum, Hendrik Entjes, Haarm Maaijer, Jan Siebo Uffen en David Hartsema mit. Verscheiden van hen hebt ok an aandere Nedersaksische tiedschriften mitewarkt. In 't tiedschrift stunden satirische en cabaret-achtige teksten. Ok vuj d'r gedichten in, veural van Simon van Wattum onder 't pseudoniem Hadewich Klooster. Van Wattum leefden hum in 't blad uut in satire en mystificaties onder een bulte pseudoniemen.

Mit zien satirische inslag was veural de eerste jaorgaank van 't Drèents letterkundig tiedschrift *[[Roet (tiedschrift)|Roet]]* (1979) inspireerd deur *Twijspaalk*. Hoogleraar Nedersaksisch Hendrik Entjes nuumde *Twijspaalk* een paar jaor eerder, in 1976, 'een uniek verschijnsel in de dialektliteratuur, die satyre en kritiek nog maar nauwelijks kent.'

## Literetuur
*Fokko Veldman (1990), 'Naoorlogse dialectliteratuur in Groningen', in Jurjen van der Kooi (red.), *Dialectliteratuur: balans en perspectief van de moderne streektaalletterkunde in Oostnederland en Nederduitsland: een bundel studies*, Grunning: Sasland
*Hendrik Entjes (1976), 'Oostnederlandse streektaalliteratuur tussen toen en nu', in *Literatuur in sociaal perspektief: Lezingen gehouden op het symposium van 6 april 1974 te Leeuwarden/Ljouwert*, Amsterdam: Rodopi
*Stieneke Boerma en Rouke Broersma (1993), *Drèentse Schrieverij*, Zuudwolde: Stichting Het Drentse Boek (blz. 83)
Havixhorst

De **Havixhorst** is een in 1618 erkende havezate op een laandgoed in de gemiente Möppelt in de Nederlaandse pervincie Drenthe. 't Laandgoed lig in de buurtschop De Schiphorst; véur de gemientelijke herindieling van Drenthe op 1 jannewaori 1998 heurden de Havixhorst bi'j de gemiente De Wiek. 't Vroggere laandhuus gebruukt ze now as hotel. 't Laandgoed Havixhorst viej an de noordkaante van 't Drèents-Oaveriesselse reviertien de Riest.

## Geschiedenis

De Havixhorst is veur 't eerst enuumd in 1371. Töt in de 17e eeuw was 't in 't bezit van leden van de femilie Van den Clooster. Vanof de 15e eeuw harren de heren van Havixhorst 't collatierecht, 't recht umme de geestelijke veur te dragen ter benuming, in de karke van De Rieverst. De femilie Van den Clooster bezat ok de havezates Rheebruggen en Vledderinge. In 1580 hebt ze de havezate Batinge in Dwingel veroaverd, mar die mussen ze weer ofstaon.

In de 17e eeuw verarfden de Havixhorst naor de femilie Van Munster. Deur gebrek an centeri'je mus Reinold van Munster in 1658 ofstaand doen van de Havixhorst. Hi'j wisselden zien bezit umme mit arve Ibinge in Echten van Johan de Vos van Steenwijk. De adellijke femilie De Vos van Steenwijk hef de havezate krapan dreihonderd jaor, van 1658 töt 1956, in bezit ehad. In 1956 verarfden de Havixhorst naor twei achternichten, de dames Van Mourik, die de Havixhorst in 1963 verkocht hebt. Daornao hef 't wisselnd in gebruuk ewest as bejaordenhuus, vekaantieoord veur jongelu en opvangcentrum veur Vietnamese asielzukers. In 1982 is, onder meer mit hulpe van Het Drentse Landschap, een begun emeuken mit de restauratie, waornao 't een hotel is ewörden.

## Nationaol bieldenpark De Havixhorst
De Stichting Het Drentse Landschap hef in 2005 een projectplan eschreven mit de name 'Nationaal beeldenpark De Havixhorst'. De bedoeling is um in samenwarking tussen 't hotel en 't restauraant in de tunen van de Havixhorst een vaste oaverzichtstentoonstelling in te richten van de figuratieve bieldhouwkeunst in Nederlaand in de 20e eeuw. 't Drents Museum in Assen en 't Museum voor figuratieve kunst De Buitenplaats in Eel ondersteunt 't plan. D'r is ok samenwarking ezöcht deur Stichting Groep van de figuratieve abstractie in Oethoezen. D'r is een begun emeuken mit 't bieldenpark.

## Eileuverstesjon
Vlakbi'j Havixhorst lig 't eileuverstesjon De Lokkeri'je, daoras 't hiele jaor deur eileuvers bint. In de zomer zuukt een paar honderd veugels voedsel an de oevers en in de weilaanden van 't Riestdal; in de winter wördt d'r een paar dezien eileuvers verzörgd.

## Bron
*Jaap Bos (et al.) (1989), *Huizen van stand: geschiedenis van de Drentse havezaten en andere herenhuizen en hun bewoners*. Möppelt: Boom
Zwientietikken

**Zwientietikken** of **Zwientie-Tik** is een oold volksgebroek oet Luttenbarg in Sallaand, tiedens t joarliks eheulden Luttenbargse Feest. 

## Oetleg
Bie t zwientietikken wörd nen biggn lös eloaten in n soortemeant stormbane met nen waterbak, ne koele of bak vol drek en een gedeelte met zaagsel. Deelnemmers mut met nen bleenddook vuur proberen in dee stormbane t "zwientie te tikken". Wee t as eerste vuur mekaar krig den bign an te raken hef ewunnen en krig ne geeldpries met. As t zwientie eraakt is wörd dr eflöaitt duur nen skeaidsrechter, woernoa't de deelnemmers den bleenddook of magnt doon en noar ne belle mut, zodet iederene nog nen tweeden kaans hef um ook wat te winnen. Doarnöast is der ne zekere eare an verbeunden, want wee't weent mag zikzelf een joar laank *Neerlaands Kampioen Zwientietikken* neumen.

## Kompetisie
Umdet t antal deelnemmers onmeundig is, wordt der duur vuurroondes noar ne finale hen ewaarket. Der keump aait nen machtigen bult kiekvolk op of. Ook wörd der oonderskeaid emaakt tusken kearls- en vroalekompetisie.

## Vuur de kleainen
Der is ne ofzeunderlike kompetisie vuur jonge deelnemmers. Dee doot met in t *Knientie Tikken*, woerbie den bign vervöngen wörd duur n knien.

## Bezwoar
Verskeaidene deerbeskaarmingsorganisasies zo as de Dierenbescherming en AnimalPeace probeert al joaren t gebroek te verbeden, umdet zee meant at den bign zik op-ejag veult en nen jachterigen tied metmaakt. De roadsleden van de gemeente Roalte zeet der nog gin kwoad in.

## Verwiezings


## Oetgoande verbeending
*HD: Zwientie Tikken weer hoogtepunt van Luttenbergs Feest (YouTube)
Luttenbarg

**Luttenbarg** is n dörp in de gemeente van Raolte in Oaveriessel. An t eade van 2003 hadde et ongeveer 2256 inwoners. In t zuden van Luttenbarg is ter een natuurgebied wat desölfde name hef, met völle bos en wat heide. Dit natuurgebied is een kleine stuwwalle   met et heugste punt op 31 meter boaven NAP. t Is een vri'jligend deel van de Sallaandse Heuvelrugge.

De boeren in en rondumme et dörp hebt veural melkkoeën.

Körtbi'j et dörp is er een vri'jetiedspark zo as een camping en een park met vekaantiehuusies. In t zuudoosten he-j een straotenracebaan de *Luttenbargreenk*. Hier wörden van 1971 töt an 1989 internationale motorraces eheulden. In Luttenbarg zit ook et laandbouwmuseum *De Laarman* en t klompenspul *Diekman*, waor nao old ambacht klompen emaakt wördt. Midden in et dörp stiet sinds 1915 een mariagrotte.

Deur et dörp hen löp de laandelike fietsroute 15 Boerenlaandroute. t Dörp is slecht te bereiken met t OV. De bushalte die ast körtste bi'j lig, is op 3,5 km ofstaand, körtbi'j Raolte en Lemelerveld en in et wekende kump er helemaole geen busse.

## Mooi um te weten
*Nao Luttenbarg gaot jaorliks völle leu uut heel Nederlaand hen, umdet der tiedens t Luttenbergs Feest t laandelik bekende zwientietikken edaon wördt.
Twents Bier

**Twents Bier** (*Tweants beer*) is n beermaark oet Hengel in Tweante. t Is ne kleaine brouwerieje dee't inspölt op de strekke, want t beer is töt non too allenig nog mer in Tweante te kriegn. As beeldmaark hebt ze keuzn vuur t Tweantse ros.

Twents Bier dut met dree soortn beer: Premium Pilsner, witbeer en rosébeer. Disse beern wordt allemoal in aparte fleskes edoane, met nen aparten langen haals, de *langnekke*.

De brouwerieje böd verskilnd verzörgde roondleaidiges duur de brouwerieje an, met of zoonder etn en preuwerieje.

## Oetgoande verbeendiges
*Offisjele webstea (in t Hollaands)
*Twitterziede van Twents Bier (Twitter)
Rheebruggen (havezate)

**Rheebruggen** (ok *R(h)obrugge*) was een havezate tussen de Drèentse plaatsen Aansen en Uffelte in 't Deverderdingspel, net buten de heerlijkheid Rune.

Rheebruggen was ieuwenlaank in 't bezit van leden van de femilie Van den Clooster. De name Rheebruggen wördden waorschienlijk in 1382 veur 't eerste vermeld. In 1437 hef Johan van den Clooster 't laandgoed in zien bezit ekregen. Wanneer of 't huus Rheebruggen percies op 't laandgoed ebouwd wördden weet ze niet. In 1560 wördden Roelof van den Clooster tot Rheebruggen enuumd as ette in 't Deverderdingspel. 't Huus Rheebruggen is dan ok véur 1560 dalezet. In 1616 is 't huus erkend as havezate. Rheebruggen was nog aorig bescheiden van umvaank. D'r waren vief kamers en vief aandere roemtes.

Töt 1789 is 't huus mit de laanderi'jen in bezit eblèven van de Van den Cloosters. Daornao kwaamp 't deur verarving in 't bezit van de femilie Van Holthe. De börgemeister van Dwingel, Aalt Willem van Holthe tot Oldengaerde, arfden Rheebruggen in 1824. Dizze Drèentse politicus en holthandelaor was al eigenaor van de havezate Oldengaerde in Dwingel. In 1830 wus e ok de havezate Batinge in haanden te kriegen. Krek as Batinge leut hi'j ok Rheebruggen slopen. In de stee d'rvan kwaamp rond 1835 een boerderi'je. 't Laandgoed Rheebruggen is now in 't bezit van de Stichting Het Drentse Landschap.

De Ogeveinse schriever Albert Steenbergen (1814-1900) schreef oaver Rheebruggen in een gedicht *De beuze jaeger* oaver de Sunterklaoslegende, die as e in de buurte van Dwingel lokaliseerden vanwegen de Sunt-Nicolaoskarke daor.

Het gedicht begunt zo:


Reebroggens Borgt was offebraand;
Drij kiender dweelden um deur 't laand;
Zij hadden honger, waeren kold
En zwörven krietend um in 't wold


En eindigt zo:


De kiender raekten hoog in staand
't Oldst wörde Drost van Drentelaand;

Het tweede, ook 'n grootmachteg heer,
Bouwde op het huus Reebroggen weer.
Het darde wörde 'n Vorst der Kark.
Looft God de Heer veur 't wonderwark.


## Bron
*Jaap Bos (en aandern) (1989), *Huizen van stand: geschiedenis van de Drentse havezaten en andere herenhuizen en hun bewoners*. Möppelt: Boom

## Rifferenties
Speulstad Oranje

**Speulstad Oranje** (officiële Nederlaandse name: *Speelstad Oranje*) was, op Toverlaand in Limbörg nao, 't grootste oaverdekte pretpark van Nederlaand. 't Park was zo'n vier voetbalvelden groot en lag in 't Drèentse dörpien Oranje, gemiente Midden-Drenthe. 't Was in-ericht in een vroggere eerappelmaalfebriek die in 1985 ekocht wördden deur de Slagharense ondernemer Hennie van der Most.

Veurjaor 2015 besleut Van der Most um 't park det naojaor te sluten. Zundag 27 september 2015 was de leste openingsdag. 't Park dreide al een steugien mit verlies.

## Soortementen dieverdaotsie
't Park was veural ericht op femilies mit kiender van twei töt en mit dartien jaor old. De belangriekste attracties waren:

* Reuzenrad
* Piratenschip, een tolterschip-attractie
* Verscheiden dreimeules, waoronder een peerdecarrousel, vliegtuugdreimeule, jungledreimeule en een minidreimeule
* Griezelhuus, een spoekhuus
* Zweefmeules
* Gliebanen
* Space shuttle
* Jumping star
* Trampolines 
* Luchtkussens 
* Rudcars
* Botswagenties
* Flying cars
* Monorail mit fietsen en zeppelins 
* Sjoelbakken
* Treintien op rails
* Kanobane
* Amusementsspöllegies
* Lachspiegels
* Zaandbak
* Bioscoop
* Hydraulische graafmesienes 
* Kienderdisco
* Achtbane The Wacky Worm (uut 't veurmaolige pretpark De Vluchtheuvel Nörg)

## Uutgaonde verwiezing
*Officiële webstee
De Pieperije

**De Pieperije** (Nederlaands: *Pieperij*) is een buurtschop in de gemiente De Wolden, pervincie Drenthe. De buurtschop lig an 't reviertien de Riest, de grèenze mit de pervincie Oaveriessel. Körtbij an de oaverkaante ligt de buurtschop Lutten Oever en t dörpien Old Averiest. Véur de gemientelijke herindieling van Drenthe in 1998 heurden de buurtschop bij de gemiente Zuudwolde.

De name Pieperij zol komen van een duker, of *piepe*, die in een waterleiding (*rie*) was eplaatst umme oavertollig water naor de Riest of te voeren. In olde documenten het de buurtschop ok *De Pieperie*.

Veule woeste gronden op De Pieperije gaot rechtevoort terogge naor de netuur. Dizze gronden bint op 't begun van de twintigste ieuw deur de Heidemij an-emeuken en in cultuur ebrocht. Het Drentse Landschap koopt hierveur laandbouwgronden op.

## Bron
Nijsblad van t Noorden, 17 juli 1997, Vreemde plekken: Pieperij.
Mark Rutte

**Mark Rutte** (n Heag, 14 februwoari 1967) is n Neerloands polletiekman. Van 14 oktober 2010 töt an 2 juli 2024 was hei minister-presideant van Neerloand en minister van Algemene Zaken van t kabnet-Rutte. Doarbie was he polletiek leader van de behooldnd-vriejdeankende VVD-partieje.

Noa t gymnasium te hebn edoane in zinne geboortestean n Heag, volgen Rutte ne geskiedenisstudie an de Rieksuniversiteat Leadn, woer't he met kloar was in 1992. Doarbie was he van 1988 töt an 1991 vuurzitter van de JOVD. Noa zinne studie waarken Rutte tien joar loank bie Unilever en zat he verskeadene joarn in t besteur van de VVD.

2002 gung Rutte oet t bedriefsleawn in de loandelike polletiek. Hee was stoatssekretaris van Sosjoale Zaakn en doarnoa van Oonderwies, Kultuur en Weetnskop in t earste en tweide kabnet-Balkenende. Tusken disse kabnetn in was he nog ne körte tied lid van de Tweide Kamer. In 2006 wör he fraksievuurzitter in de Tweide Kamer um zo as liesttrekker zinne partieje te leadn bie de verkiezeges van det joar. Doo haaldn ze genne hoge peuntn, woernoa't Rutte as fraksieleader in de Tweide Kamer bleef. Bie de verkiezeges in 2010 wun de VVD en wör de grötste partieje, met 31 zetels. Doarop köm ne kabnetssamenstellige tusken de VVD en t CDA den't tau estoane wörd duur de PVV. 14 Oktober 2010 wör t kabnet-Rutte offisjeel eteund an t volk.

Seed zien oftreaden as minister-presideant van Neerloand in 2024 is he vuurzitter biej de NAVO.

## Oetgoande verbeendige
* Drs. M. (Mark) Rutte, Parlement.com
Dickninge

**Dickninge** (ok *Dikninge*) is een laandgoed det sund 1998 bi'j de gemiente De Wolden in de pervincie Drenthe heurt. Véur de gemientelijke herindieling heurden 't bi'j de gemiente De Wiek. 't Laandgoed, det zo'n 75 bunder beslat, lig zuudwestelk van De Wiek en strekt töt an 't reviertien de Riest, de pervinciegrèens mit Oaveriessel. Op 't laandgoed stiet Huze Dickninge, een staotig laandhuus mit een grachte d'r umhen. 't Laandgoed rondumme Huze Dickninge is in-ericht in de Engelse laandschopsstiel. De grachte is een keunstmaotige ziednaarm van de Riest.

## Geschiedenis

In de middeleeuwen hef op dizze plek een an Maria ewi'jd Benedictiener klooster estaone mit de name Soetendale. 't Klooster was de opvolger van de Benedictiener Abdi'je van Rune, die ze in 1325 verplaatst hebt naor Dickninge. Töt de 15e eeuw was 't een 'dubbelklooster': de ofdielings veur nonnen en veur monniken waren escheiden. In de 16e eeuw was 't een *[[jufferenstift]]*, det töt 1598 dienst hef edaone. Noa de hervörming woonden d'r nog achterebleven nonnen in 't klooster töt 1652, mar al rap nao 1598 trad 't verval in. In 1645 hebt de de karke ontmaanteld. Op de tiekening van Cornelis Pronk (zie ofbielding) uut 1732 kuj de vervallen karke nog zien. Allent de toren en een rentmeistershuus mit bi'jgebouw bleven oaverend. 't Rentmeistershuus hebt verscheiden leden van twei dikke Drèentse femilies, Struuck en Lunsingh, in ewoond. In 1796 kocht Reint Hendrik de Vos van Steenwijk de gebouwen en leut ze ofbreken um op die plaatse 't tègenswoordige Huze Dickninge te laoten zetten, det in 1813 wördden voltooid.

Naodet de leste Lunsingh uut de tied kwaamp, wolden zien naozaoten, de breurs Tonckens, 't *bongelklokkien* uut 1555 hebben. Ze kregen gelieke en 't klokkien wördden verplaatst naor 't Huus te Westervelde bi'j Nörg. Daor wördden 't töt in de 20e eeuw gebruukt deur de börgemeister van Nörg, Eltje Jacob Tonckens, umme 't personeel te wiezen op de röst- en warktieden.

In 1978 wördden in een ni'jbouwproject in Nörg de straote *Dikninge* vernuumd naor 't laandgoed.

## Literetuur
*Antonius Johannes Maria Arts (1945), *Het dubbelklooster Dikninge*. Assen: Van Gorcum
*Jaap Bos (mit aandern) (1989), *Huizen van stand: geschiedenis van de Drentse havezaten en andere herenhuizen en hun bewoners*. Möppelt: Boom
*Jean Samuel Magnin (1975), *De voormalige kloosters in Drenthe, geschiedkundig beschouwd*. Grunning: Berghuis-Bouma (herdrok van de in 1846 bi'j F. Hessel in 't Vene uutegèven 2e drok - de 1e drok was in 1835 verschenen bi'j Oomkens in Grunning)

## Uutgaonde verwiezings
*Mysteries van 't Riestdal: De particuliere tol van Dickninge
*Mysteries van 't Riestdal: De juffers van Dickninge
*Foto's van Huize Dickninge

## Rifferenties
Frans Westenbrink

**Frans Westenbrink** (Hoogeveen, 10 september 1943 - Rune, 27 juli 2024) was een schriever en zanger van Drèentstalige liedties.

Op zien vieftiende begunden Westenbrink as lichtmetroos te warken. Wieder hef e nog veule, uutienlopende beroepen ehad. Van zien zesentwintigste töt zien pensioen was e vakbondsbestuurder. In zien vri'je tied was e vervangend scheuper van de kudde Drèentse Heideschaopen in Rune. Ok richtten e de Fokkersvereniging voor Drentse en Schoonebeeker Heideschapen op.

Westenbrink was actief as tekstschriever en schreef sund de jaoren negentig liedties in 't Drèents. Partie liedties hef e zölf ezungen. In 1993 kwaamp van hum en aandern de cd *Girrelzaand* uut.

De mieste teksten op de cd 'Kado veur mij' van de Runer zangeres Tiny Klomp bint deur Westenbrink eschreven. Ok mak Westenbrink neulstokkies die as e veurdrag veur Radio Drenthe. Oaver zien boek mit vieftien vraoggesprekken *Drentse Portretten - Verhalen van 'buiten'gewone Drenten* (Het Drentse Boek, 2006) zee-r-e: "Elk meinse is uniek. Der bint gien gewone meinsen. Daorumme bint het verhalen van butengewone Drenten."

## Bron
* Streektaalmuziek in Nederland oaver Frans Westenbrink

*
Frans Westenbrink op 80-jarige leeftijd overleden
Frans Roes

**Frans Roes** (Gaandern, 15 meert 1902 - Hengel, 2 augustus 1974), was nen Achterhooksen skriever, den meesttieds skref onder den skrieversname **Herman van Velzen**.

Zien dagelekse wark was horlogemaker, moar ziene leefde ging meer oet noar et skrieven van verhalen in et plat, dee-t e wekkeleks skref veur ‘De Graafschapbode’, zon veerteg joor lang. Anvankelek skref e romantiese, Nederlandse verhalen, ok veur ne regionale krante. Den bekendsten figuur oet ziene verhalen is Aornt Peppelenkamp, nen armen bessembinder op de Koolhovense heide.

Tussen 1945 - 1950 skref Roes ok veer streekromans in et Achterhooks: ‘Steaven Volman’ (z.j.), ‘Uut ‘t laeven van olde bekenden’ (1945), ‘Een mens vindt zienen weg (z.j.) en ‘Van Achterhooksche Menschen’ (1950). Feilek bunt dit verhalen, dee um bepaolde personen dreajt. Ok skref e dree toneelstukken in et plat: ‘Um den olden Berenschot’, ‘Uut de modder’ en ‘Riek Geesink’. Ziene verhalen en toneelstukken slotten an bi-j de aktualiteit van dat moment en greujden met de tied met. Roes wus de sfeer van et verandernde platteland good te raken.

In 1955 wier in Reurle zien spel in de boetenloch ‘Um den olden Saksenheerd’ op evoerd. Van ziene verhalen bunt zon 24 bundels oet ebracht, dee-t bunt oet egovven deur Misset-Deutekem, Witkamp-Eanske en Van den Berg-Eanske. In 2002 hebt de Stichting Staring Instituut en de Mr. H.J. Steenbergenstichting den roman ‘Steven Volman’ ovverni-js edrukt. Deur et Staring instuut bunt twee luusterbeuke met verhalen van Frans Roes oetebracht met den name ‘Arie laest Aornt’, deel 1 (2006, oetverkocht) en deel 2 (2007).

Frans Roes mag als den meest populairen skriever van den Achterhook wodden ezene, den veural opvölt deur ne rake tiepering van de leu in ziene umgeaving.

## Ovverzicht van zien verzamelde wark
*Deel 1. De kennismaking
*Deel 2. Achterhookse metwöskes dl. 2
*Deel 3. 't Uutstapjen
*Deel 4. Un oge zo blauw
*Deel 5. Marie Vatenkamp
*Deel 6. Rooie Gait
*Deel 7. Nozern
*Deel 8. 't Groezelige kealtjen
*Deel 9. Slaopmutsken
*Deel 10. De streuper en de vrouw
*Deel 11. Praotvolk
*Deel 12. 't Arfhuus
*Deel 13. 't Spoek van de biezenkolk
*Deel 14. Landleuper
*Deel 15. En Aornt von'n gat
*Deel 16. Un lopende hond vindt altied wat
*Deel 17. De wasvrouw
*Deel 18. Um 't bezit
*Deel 19. Jan Meezenbrink
*Deel 20. Boerenbloed
*Deel 21, Van un old huus en van mensen
*Deel 22, ’t Spoekt op de koele
*Deel 23, De ni-je buurluu
*Deel 24, Marinus
*Deel 25, Antjen van 't Hargelink
*Deel 26, De Griepman op de Griepert

## Bronnen / oetgoande verwiezings
*Dialectkring Achterhook en Liemers ovver Frans Roes
*Henk Krosenbrink (2008), 'Streektaalletterkunde in Oost-Gelderland en op de Oost-Veluwe'. In Henk Bloemhoff, Jurjen van der Kooi, Hermann Niebaum en Siemon Reker (red.), *Handboek Nedersaksische Taal- en Letterkunde*. Assen: Van Gorcum
*Dialectshop ovver Herman van Velzen
1918

## Gebeurtenissen
* 11 november - ende van n Eerste Wealdkrieg

## Geboren
* 5 febrewaori - Peter van der Velde, Drentsen skriever
* 13 augustus - Hans Heyting, Drèentse dichter, teniel-, radio- en kienderboekenskriever en skilder
Stoefzaand

**Stoefzaand** kan verwiezen naor:

* Stoefzaand (Drenthe) - ne plaatse in de gemiente 't Ogeveine
* stoevend zaand, zee ok zaandverstuving
Taisen

**Taisen** (Hollaands: *Thesinge*) is n dorpke ien de vrougere gemainte Ten Boer ien de pervìnzie Grönnen. Der wonen sikkom 800 luu, dij *Taiseners*  nuimd worden. 

t Dörp ontstond om en bie de 12. aiw bie n benediktijnenklooster mit de noam *Germania*, woarvan de noudoagse kìrk n overbliefsel van is.  

De korenmeulen *Germania* is vernuimd noar t olle klooster, dij noa de reformoatsie ôfbroken wör.

## Boetende heenwiezen
Hoog Soeren

**Hoog Soeren** is n darp in de gemeente Apeldoorne, in de Nederlandse provinsie Gelderland. t Darp ligt in t westen van Apeldoorne in n bosrieke umgeving, en hef umdebie 245 inwoners (2008).

t Darp ligt 85 meter boven NAP. Landelik ezien is t sentraal elaegen, vief kilometer ten westen van de stad Apeldoorne.

## Bosrieke umgeving
t Darp is umringd deur de bossen van de Koninklike Houtvesterieje t Loo en kreeg van de gemeente Apeldoorne de staotus 'bescharmd darpsgezichte', disse staotus kreeg t ok in juni 2012 van t riek.

Veural in t waekenende bezuken toeristen t in n bosrieke umgeving elaegen darp. t Darp Hoog Soeren ligt te midden van de bossen van de zudelike Kroondomeinen. De noordelike Kroondomeinen liggen ten noorden van de Amersfoortseweg. Hierin staon onder andere t Koninklik Paleis "t Loo". Op wandelingen deur de uutgestrekte bos- en heedvelden bint vake harten en wilde varkens te zien. Saovends ku'j ok wel vossen of dassen tegenkommen. Sarres ku'j der t "burlen" van de harten heuren, as teken dat de bronsttied is an-ebroken.

## Zandwaegen
t Darp Hoog Soeren hef mar drie waegen die n eigen name hebt. De weg vanuut Apeldoorne heet Soerenseweg. Disse weg geet in t darp over in de Pomphulweg. De Kampstege löp vanof de Amersfoortseweg t darp in. De overige waegen bint goed onderhouwen mar onverharde wegen, die gien eigen name hebt. n Adres wordt an-eduud mit de darpsname, evolgd deur t huusnummer.

## Foto-uutstalling

HoogSoeren124.jpg|Boswachterswoning (19e eeuw)
HoogSoeren 66.jpg|Woning "Mjölnir" (1905)
Paula in Kamerjas; Maite Duval (1988).jpg|*Paula in kamerjas* van Maïté Duval
HoogSoeren88.jpg|'De Roode Pan' (umstreeks 1915)
Kapel Hoog Soeren.jpg|Kapel (1904)


## Referensies


## Uutgaonde verwiezingen

* Darpsraod Hoog Soeren
Fins

t Fins (*suomen* of *suomen kieli*) is ne sproak dee deur 6 miljoen meanseliken in Finlaand esprök wor. 't Is dreks noast t Zweeds ean der offisjeele spröake van Finlaand, kiekend noar de 95% dee't sprekt. D'r zeent ok noch nich-Finnen dee't Fins sprekt in Ruslaand (Karelië en Ingermanland), in Noorwegen (de Kvenen) dee'n Finmark en Troms wönt) en in Zweden (Tornedalen). t Meänkieli is ne offisjele meenderheidssproak in Zweden en t Kveens-Fins is ne offisjele meenderheissproak in Noorwegen.

t Fins is ne sproak van de Oostseafinse spröake in de Finoegrischen sproakefamilie. In disse spröake i't Fins verböndn met t Eestnisch oet Estlaand en wat höger he'j ok ne verbeending me't Hongaars, mear van önnerling begriepn kö'j t nich hebn tusken dee twea spröake, en det hebt zee ok nich mit d'ömreengde Indo-Europees spröake, zooa't Skandinavischen Zweeds e't Slavische Russisch. De Germaanse, Slavische mear ok de Baltische spröake hebt völle invloed had öp t verdergoan van de Oostseafinse spröake, en dös ok öp t Fins. Bekante Oldgermaanse leanwöarde zeent *kuningas* (köning), *rengas* (ring) en *ranta* (oewer, straand).

## Alfabet en [[klaankinventoarisoasie]]
t Fins ebroekt t Latiense alfabet, woarnoa de *Z, z* noch drea oandre lettrs anevoegd zeent: *Å, å*, *Ä, ä* en *Ö, ö*, vergliekboar met Neersassische *oa*, *ea* en *ö*. Disse lettrs könt aajt ok noch lange oetesprök wor, behalwe de *å*. Den kriej de *ea* as in *wean* en de *eu* as in Nederlaands *deur*.
Corbin Bleu

**Corbin Bleu Reivers** (Brooklyn in Niej-York, 21 febrewaori 1989), is nen Amerikaansen popzänger, daanser en muziekskriewer.

## Platenriege

### Albums
* 2007-Another Side
* 2009-Speed of Light

### Singles
* 2006-High School Musical Soundtrack
* 2007-Jump In! Soundtrack
* 2007-High School Musical 2 Soundtrack
* 2007-Disneymania 5
* 2007-Disney Channel Holiday
* 2008-High School Musical 3: Senior Year soundtrack
* 2008-Radio Disney Jams 10
* 2008-Minutemen Soundtrack
* 2009-Hannah Montana 3
* 2009-Disney Channel Playlist

## Oetgoande verwiezings

* Offisjele webstea Corbin Bleu
Harry Muskee

**Harry Muskee** (Assen, 10 juni 1941 - Raol, 26 september 2011) was iene van Cuby and the Blizzards, een legendarische bluesband uut Assen. Hoewel d'r ok een bult aandern in met hebt speult is Muskee as frontman wel de bekendste van 't stel.


Ofbeelding:Harry Muskee Voorstreek Grolloo.jpg|ne buste van Harry in Grol
Meerssen

**Meerssen** kan verwiezen naor:

* Meerssen (Utrecht) - ne veurmaolige gemeente in Utrecht
* Meerssen (Limburg) - ne gemeente in Limburg
Rome

**Rome** (Italjaans: *Roma*) is de heufdstad en spesjale gemeenskop (*Roma Capitale* in et Italjaans) van Italiën. Met 2,9 miljoen inwonners op 1285 meter in et veerkaant is et ook et drokste en grötste gemeenskop van et laand. Doarnöast steet Rome nog veerdes op de lieste met steaden met meeste inwonners van Europa. Met boetenwieken derbie hef Rome 4,3 miljoen inwonners. De stad lig in et middel-westelike van den laandstreppel wat in de Middellaandse Zee stekt, an de rivier de Tiber. Et Vatikaan is een ofzeunderlik laand binnen de stadsmuren van Rome. Doarmet is Rome de heuwdstad van twee laanden. 

Rome hef een verleden van mear as twee en een half doezend joar. Skoonwal in Romeinse geskriften steet at Rome um 753 v. Kr. egroondt is, wörd der al völle länger op dee stea woond. Et is ene van de euldste steaden van Europa woer as verdan leu wond hebt. De euldste inwonners stamden van ne mengeling van Latienen Etruskiërs en Sabienen. De stad wör achter mekoar de heuwdstad van et Romeinse Könninkriek, de Romeinse Reppubliek en et Romeinse Riek. Et wörd zeen as de onstoansplaatse van de Westerse Beskawing. Et wörd ook wal es "Roma Aeterna" (*Den Eeuwigen Stad*) neumd en "Caput Mundi" (Heuwdstad van de Wearld). Det zeent twee belangrieke begrippen in de verledensbeskriewing van et oolde Rome. 

Noa de Val van et Romeinse Riek, woermet as de Middeleeuwen anvungen, köm Rome heanig an oonder behear van den Paus. Den har zitting in de stad nömmen in et 1e joarhoonderd n. Kr. In et 8ste joarhoonderd wör et de heuwdstad van de Paapse Stoaten, dee anblewen töt 1870.

Vanof de Renaissance probeerden vuur 400 joar laank zowat alle pausen seend Kloas V (1422-55) van Rome et artistieke en kulturele middelpeunt van de wearld te maken, duur nauwgezette bouw- en stadsplanning. Doarmet wör Rome ene van de eerste heuwdplaatsen vuur de Italjaanse Renaissance en doarnoa de ontstoansplaatse van de Barokstiel. Rome treuk belangrieke keunstenoars en bouwmeasters an, dee allemoal measterwoarken achterleuten duur de hele stad. In 1871 wör Rome de heuwdstad van et Könninkriek Italië en in 1946 van de Italjaanse Reppubliek.

Rome hef ne Wearldstad-stoatus. In 2011 was et 18e op de lieste van meestbekekkene steaden van de wearld, 3de-meest bezöchte in de EU en de populearse toeristentrekker van Italië. Et oolde stadshärte steet op de UNESCO-Wearldoarfgoodlieste. Monumeanten en museums zo as et Vatikaanmuseum en et Colosseum beheurt met miljoenen bezeukers in et joar töt de meestbezöchte toeristensteas van de wearld.  

## Universiteat in Rome
* Universiteat Niccolò Cusano

## Kiekt es

## Oetgoande koppelink
* offisjele webstea van de Rome
Noemi

**Noemi** (geboren as **Veronica Scopelliti**, op 25 jannewaori 1982 in Rome) is ne Italiaanse zangeresse.

## Diskogroafie

### Album
* 2009 - *Sulla mia pelle* (#3 Italië - #44 Europa)
* 2010 - *Sulla mia pelle (Deluxe Edition)* (#3 Italië - #42 Europa)
* 2011 - *RossoNoemi* (#6 Italië)

### EP
* 2009 - *Noemi* (#8 Italië - #97 Europa)

### Single
* 2009 - *Briciole* (#2 Italië - #51 Europa)
* 2009 - *L'amore si odia* (#1 Italië - #34 Europa)
* 2010 - *Per tutta la vita* (#1 Italië - #42 Europa)
* 2010 - *Vertigini*
* 2011 - *Vuoto a perdere* (#6 Italië - #47 Europa)
* 2011 - *Odio tutti i cantanti*
* 2011 - *Poi inventi il modo*

## Festival van San Remo
* 2010 - *Per tutta la vita* (Diego Calvetti, Marco Ciappelli) - 3:14

## Tour
* 2009 - *Noemi tour*:  Italië
* 2009/2010 - *Sulla mia pelle tour I*:  Italië
* 2010 - *Sulla mia pelle tour II*:  Italië,  Slovenië
* 2011 - *RossoNoemi tour*:  Italië

## Samenwerking
* 2009 - *L'amore si odia* met Fiorella Mannoia
* 2009 - *Quanto ti voglio* met Claudio Baglioni en Gianluca Grignani
* 2010 - *Il mio canto libero* met Amiche per l'Abruzzo
* 2010 - *L'amore si odia (acustic version)* met Fiorella Mannoia
* 2010 - *Come si cambia* met Neri per Caso
* 2011 - *La promessa* met Stadio

## Awards
* 2009 - *Noemi (EP)* opmarkingen: Gold
* 2009 - Wind Music Awards: beter zangeres
* 2009 - *Briciole* opmarkingen: Gold
* 2010 - Wind Music Awards voor *L'amore si odia*
* 2010 - Wind Music Awards voor *Per tutta la vita*
* 2010 - Wind Music Awards voor *Sulla mia pelle*
* 2011 - *Sulla mia pelle* opmarkingen: 2× Platina
* 2011 - *RossoNoemi* opmarkingen: 2× Platina
* 2011 - Wind Music Awards voor *Sulla mia pelle*
* 2011 - Wind Music Awards voor *RossoNoemi*
* 2011 - Nastro d'argento voor *Vuoto a perdere*
* 2011 - *Vuoto a perdere* opmarkingen: Platina
* 2011 - Premio Lunezia voor *Vuoto a perdere*
* 2011 - *L'amore si odia* opmarkingen: 2× Platina

## Uutgaonde verwiezingen

* Noemiofficial.it
* Oficial Youtube 
* Facebook noemiofficial
VRT

VRT kin verwiezen noar:
* Vrieje Reppubliek Tweante
* Vlaamse Radio- en Televisieomroeporganisatie, den Vloamse omroep.
Dikke ries

**Dikke ries** (ien t Hollaands bekend as *rijstepap*) is t ainegste autochtone riesgerecht ien Nederlaand en wordt veurnoamelk eten op t plattelaand boven de grote revieren. t Wordt moakt deur dessertries ien mèlk te koken, bit de mèlk opzogen is deur de ries en t n dikke brij is. Ien Grönnen wordt t waarm eten as heufdmoaltied. Man flijt den n bultje dikke ries op t bred en moakt ien de middente n koeltje. Hierien dut man n klontje butter en bestrooit man de haile boudel mit kaneel en broene sukker. Ien t westen van Nederlaand wordt t ook wel eten as dessert, moar den loat man minder mèlk opzoegen deur de ries en eet man t kold. Ien dat gevaal is t gain dikke ries mit mèlk, moar dikke mèlk mit ries.

Ien Noord-Duutslaand en Skandinoavie wordt ook dikke ries op n verliekensboare menaaier eten, moar ien Skandinoavie heur t gerecht typisch bie de kerstdoagen.
1982

De volgende gebeurtenissen vunnen plaose in dit jaor

## Gebeurtenissen
* ...

## Geboaren
* Fieke Gosselaar, Grunnegs dichteres en verhoalenschriefster
* 25 jannewaori - Noemi, zangeres
* 27 juli - Kim Kötter, Tweants model, aktriese.

## Uut de tied
* ...
Kim Kötter

**Kim Kötter**  (Lösser, 27 juli 1982) is n tweants model, organisatrise, pressentatrise en akteur. In 2002 wun he de Miss Universe NL modelnwedstriedn.

## Loopbaan
Noa de legere skole in Glanerbrug hef he met nen umweg t VWO ehaald in Eanske. Tiedns de skoolexaams skreef zin vaa um in um met te doon an de Miss Tweante verkiezings. Dee wun he. Noa t exaam gung he noar Tilbörg um doar Beleids- en Organisatiewetenskopn te studeern an de Universiteat, mer noa dreekwart joar wör he oontdekt um as Miss Universe Neerlaand 2002 vuur Neerlaand oet te komn op Miss Universe verkiezings in Puerto Rico. Doar wör he gedeeld 9e met Miss India. 

Hee dee ook met an de Miss Europe verkiezings in Lebbanon en wör doar veerdes. Noa n antal optreadns in Neerlaandse TV-programma's RuR, Tutti Familli, Quatro, Lotto Live, RTL Boulevard, Shownieuws, regionale umroopn ezw, wat akteerwaark in soaprieges (o.m. as t karakter "Debby" in Van Jonge Leu en Oale Groond) en Neerlaandse films, pressentasieprogramma's (zo as bievuurbeeld in t kuierprogramma van de VRT), zin eegne radioprogramma, keenderprogramma's, modelnwaark, t opnemn van en optreadn met zin eegne nommer, mer vuural noa optreadns in t boetnlaand hef he zin eegne bedriefken opstartt: Kim Kötter Lifestyle. Hiermet dut he völle organiseern vuur alle leaftiedn en hef he de rechen oawerkocht van de Miss Oaweriessel verkiezings. Hee dut ook nieje modeln en missen begeleaiden en hef ook ne eegne lifestylebladziede in de Tubantia, woervuur at he de redaksie, opmaak en adverteansies verzörgen dut. Doarnöast hef he nog n eegne modelnburo, woerbie at non 150 modeln inskreewn stoat. 

Zelf dut he ook nog modelnwaark.

## Verwiezings
*Offisjele webstea van Kim Kötter
*Kim Kotter zinne Twitterziede
1941

## Geboarn
* 10 juni - Harry Muskee van Cuby and *The Blizzards*
* 16 juli - Desmond Dekker, Jamaikaansen ska-, rocksteady- en reggaezänger, -skriewer en muzikaant
* 2 augustus - Ede Staal, zanger.

## Oet de tied
*14 juni - Catharina Elderink, Tweantse skriefster.
1968

## Geboarn
* 25 september - Prins Johan Friso.
* 10 juli - Pedro Tragter, weeldkampioen motorcross.

## Oet de tied
* Hendrik van Heerde, skriever in et Sallaans, redakteur.
1977

## Geboarn
* 7 mei - Tessa Boomkamp, Tweantse zängeresse, drumster en gitariste.
* 16 juli - Hendrik Jan Bökkers, Nederlaandse muzikaant

## Oet de tied
* 16 augustus - Elvis Presley
Wolfgang Amadeus Mozart

**Wolfgang Amadeus Mozart** (Salzbörg, 27 jannuwoari 1756 - Ween, 5 december 1791) was nen Oostnrieksen meziekskriewer. Hee was n woonderkeend en zin vaa was Leopold Mozart, nen bekeanden Duutsen fiedelspöller.

Mozart is ene van de bekeandste komponistn van de geschiedenisse.

## Bekeandste stukke
* Eine Kleine Nachtmusik, KV. 545
* Requiem, KV. 626
* Krönungsmesse , KV. 317
* Symphonie Nr. 40, KV. 550
* Opera Don Giovanni, KV. 527
* Opera Le Nozze di Figaro, KV. 492 
* Duutse Opera Die Entführung aus dem Serail, KV. 384
* Duutse Opera Die Zauberflöte, KV. 621
1946

## Geboarn
* 6 jannewaori - Johan Veenstra, Stellingwarfsen skriever
* 28 juni - Aalt Westerman, Sallaansen zanger
* 6 juli - Peter Singer, Australischen filosoof
* 6 september - Bennie Jolink, zanger van Normaal
* 8 november - Guus Hiddink, Achterhooksen voetballer en trainer
1987

## Geboren
* 25 meert - Rob Jetten, Nederlaandsen minister-president
* 20 oktober - Sanne Nijhof, Nederlaandsen model

## Oet de tied
* 8 febrewaori - Hendrik Koekoek, politieker (Boerenparti-je)
* 24 december - Joop den Uyl, politieker (PvdA)
Bissing

De **Bissing** is een joarmarkt in Ommen. Disse joarmarkt rond den twieden dinsdag in juli wordt al eholden sinds 1557. Vrögger duurden de bissing 3 dagen. Op moandag begunt et met et luuden van et *Bissingklokje*. Dat was veur de kooplieden et teken dat zie un standploatse mot zien te bemachtigen. Dinsdags war de grote joarmarkt en woensdag was de twiede dag van de joarmarkt en was al wat rustiger. Met de Bissing was er altied karmis en ok de cafés wurd goed bezocht.

D'r bunt altied onmundig viel leu op de Bissing af ekommen, niet allenig uut Ommen en de buurschappen, moar uut de wiede omgeving. In een beschrieving van Ommen uut 1830 steet: *De toevloed van menschen is voor zulk een kleine plaats verbazend groot, komende koopers en verkoopers uit zeer afgelegen gewesten hier te samen. De meeste huizen zijn alsdan in herbergen herschapen omdat de gewone logementen op lange na niet kunnen toereiken tot verblijf van de menigte vreemdelingen*.

Umdat de karke anstoot nam an het drankgebruuk en et karmisvertier hebt ze de gemiente in 1918 zo var ekregen um de karmisse te verbieden. Pas in 1954 kwam er weer karmisse op veursproak van de VVV, de middenstanders en karmisexploitanten.

Im de joaren 70 is de Bissing uutegruid tot een groot spektakel dat n helen zommer duurt. D'r bunt now pröttelmarkten, karmis, muziek, een wielerronde en völle meer. De olderwetse joarmarkt hef zien functie verloorn en is now folklore geworden.

## Uutgaonde verwiezing
*Webstee van de Ommerbissingh
Oosterwiek (Gelderlaand)

**Oosterwiek** is een boerskop in de gemeante Bronckhorst in de Nederlaandse previnsie Gelderland. Et lig twee kilometer noordelek van Zellem.
Winkelshook

**Winkelshoek** is een boerskop in de gemeante Bronckhorst in de Nederlaandse previnsie Gelderlaand. Eet lig drie kilometer westelek van Zellem.
1948

## Geboarn
*15 juni: Egbert Meyers - Drèentsen tekstdichter, vertaler, skriever, liedtiesmaker, zanger, programmamaker en prissentator.
* Henk Bloemhoff - taalkundigen (veural Stellingwarfs)

## Oet de tied
*Lucas Jonker - Skriever in et Drèents
*J.H. Bergmans-Beins - Skriever in et Drèents

## Gebeurtenissen
*Juliana wöd könneginne van Nederlaand
Pedro Tragter

**Pedro Tragter**, (Epse, 10 juli 1968) is nen vroggeren Nederlaandsen F.I.M. motorcross weeldkampioen. 

Tragter was ene van de beste crossers in de 125cc weeldkampioenskappen motorcross, ende joaren 80 en begin joaren 90. Hee wodden daarde in 1988, 1991, 1992 and 1994. In 1993, Tragter won et 125 cc weeldkampioenskap, riedend veur Suzuki. 

Ok in de enduro hef e völle ewonnen. Hee hef met edoane veur et Nederlaands team in de  Zesdaagse in 2005.

## Refferensies


## Oetgoande verwiezingen
*Webstea Pedro Tragter
1947

## Geboarn
* 20 febrewaori - André van Duin, Nederlaandsen revueartiest, grappenmaker, zanger, akteur, regisseur, presentator, tekstskriever en programmamaker
* 18 oktober - Job Cohen, Nederlands politikus
* Gerrit Wolsink - taandarts, bekend as motorcrosser
* Ankh Gussinklo - Achterhookse skriefster

## Uut de tied
* 23 jannewaori - Pierre Bonnard, Fraans post-impressionistiese skilder
De Meene (Bronckhorst)

**De Meene** is een gehucht in de gemaente Bronckhorst, in de Nederlaandse previnsie Gelderlaand. Et ligt oostelek van Zellem. Rond 1900 gebroekten de inwonners van Zellem disse straeke um eure beeste in de weide te doon.
World Geodetic System

Et **World Geodetic System** is nen standard, den gebroekt wöd bi-j et maken van kaarten (kartografie, geodesie, en navigasie). Et systeem besteet oet een koordinoatenstelsel veur de eerde, een standard bolvormeg referensieoppervlak (ok wal doatum of referensieellipse eneumd) veur rowwe heugtegegeavens, en een oppervlak met gelieke potentiele zwoartekracht (de geode) dat et nominoale zeenivo beskrif.

De leste versie neumt ze WGS 84 (ontstoan in 1984 en is veur et lest bi-j ewarkt in 2004), rond 2010 zal disse versie weer verni-jd wodden.

## Belangriekste kenmarken
As middelpunt van et koordinoatenstelsel wöd et massamiddelpunt van de eerde enommen, den dampkring metenommen. Anenommen wöd dat de nauwkeuregheid van dit middelpunt minder as 2 cm is.

De lengtegroad van den nul-meridioan kump oaverèn met de IERS Referensie Meridioan, den in de buurte ligt (~102m oostelek) van den Greenwhich meridioan.

Den *doatum* is ne ellipse met nen stroal a = 6.378.137 m ter heugte van den evenoar, en nen stroal b = 6.356.752,314245 ter heugte van de polen, dus ne afplatting in de richting van de polen van zon 21 km.

As leste, et zwoartekrachtoppervlak wöd beskreven deur ne wiskundege vergelieking met bolkoordinoaten in de 360e groad.

## Ni-je versies
Der bunt verskeidene versie van WGS ewest, en bi-jwarken blif neudeg. Dat kump umdat de eerdskollen ten opzichte van mekare beweagt, en bi-jveurbeeld Europa dus steureg ni-j koordinoaten hef.
1919

## Geboarn
* 17 september - Hendrik Entjes, dialectoloog en hooglerer Nedersaksisch an de Rieksuniversiteit Grunning.
Hibbrais

t **Hibbrais** is n Semitische toal en is de belaangriekse toal van Izrel. t Wordt schreven ien t Hibbraise alfabet van links noar rechts. t Hibbrais wordt zain as de toal van de Jeuden, omreden de Tora oorspronkelk doarien schreven is. Dizze toal, ook wel *klassiek Hibbrais* nuimd, wordt deur de Hibbraiskers **Leshon HaKodesh** nuimd, wat *de hailege sproak* betaikent. t *Noudoagse Hibbrais* wordt **Ivrit** nuimd, wat ien t Grunnegs letterliek vertoald worden kin as 'Hibbrais'. t Wordt proat deur om en bie 8,5 miljoen mìnsken ien Izrel en ien Jeudse gemainschoppen over de haile weerld.

t Hibbrais is aiwenlaank n dooie toal wèst, môr wör wel kunstmoateg ien leven holden deur de Jeudse hailege geschriften. Dit is verliekensboar mit t Latain. De toal bie t ontstoan van Izrel opnij ien t leven brocht. De luu dij veurtieds Jiddisch (Germoans Jeuds) en Sefardisch (Iberisch Jeuds) praiten, wizzelden dizze toal veur t Hibbrais. Dit wör veuraal doan deur de Zionisten, ien tieds dat veul extreem ortodxe rabbies zok hiertegen ôfzetten deden. Zai wollen n schaaiden holden tuzzen t Hailege Hibbrais as relegjeuze toal en t Jiddisch as toal veur aaldoag. Toch proaten veul charedische Jeuden tegenswoordeg wel Hibbrais.
Aramees

t **Aramees** of **Arameïsch** is n Semitische toal dij ooit de lingua franca van t Midden-Oosten was, môr tegenswoordeg nog enkeld deur n poar honderd mìnsken proat wordt en nog broekt wordt ien de liturgie van enkelde oosterse Kristelke kìrken. t Beheurt tou de noordwestelke Semitische toalen, soamen mit t Hibbrais en t Feunisisch. Aigelks gaait t om meerdere toalen, den ien de run van zien 3200 joar geschiednis hebben hom verschaaidene varianten van t Aramees ontwikkeld. Man leuft dat t Aramees de toal van Jezus wèst wezen zol.

t Aramees wör oorspronkelk proat deur de Arameeskers, n Semitisch vôlk dij woonde ien Boven-Mesopotamië, n gebied dat ligt ien t noudoagse Irak, Syrie en de Turkaai. Noadat zai bie t Assyrische Riek kwammen, wör heur toal aal meer proat ien dat riek en wör ien de 8. aiw veur Kristus de ambtstoal. Dit zowel van t Assyrische riek, môr loater ook van t Perzische Riek. Dit zonuimde Rieksaramees ruik over n groot dail van t Midden-Oosten verspreid en wör broekt as diplomatieke toal, ook deur t olle Egypte.

Tegenswoordeg is t Aramees ien t Midden-Oosten biena overal verdrongen deur toalen as t Arabisch, Koerdisch en t Törks. Enkelde doezenden broeken nog n Neo-Aramese toal of dialekt as leventege toal. Dizze luu nuimen zokzulf Suryoye en mainen dat zai direkte ôfstammenders binnen van de Arameeskers. t Aramees van t Assyrische riek wordt naauwlieks of nait meer proat. Ien Syrie wordt nog wel n West-Aramees dialekt proat deur de Kristenen ien t loug Ma`loula, nait wied vot van Damaskus.
Achterhook (Hof van Tweante)

**Achterhook** is n boerskop in t westn van de gemeente Hof van Tweante, in de Neerlaandse proveensie Oaveriessel. t Lig n kilometer op t noordwestn van Maarkel, kort an de boerskop Pothook. t Is vuural bekeand duurdet dr ene van de grötste diskotheke van Oost-Neerlaand steet.
Diekerhook (Hof van Tweante)

:*Iej mut dissen Diekerhook nit duur mekaar haaln met [[Diekerhook (Riesn-Hooltn)|Diekerhook]] oet de gemeente [[Riesn-Hooltn]].*
----

**Diekerhook** is n boerskop in de gemeente Hof van Tweante in de Neerlaandse proveensie Oaveriessel. De Boerskop lig in t westn teegn de gemeente Riesn-Hooltn an. Op t oostn lig Maarkel, op t zuudn lig de boerskop Stokkum. An de westerkaante löp de skipbekke, wat ne natuurlike greanze met de boerskop Maarkelsebrook is.

Töt an de gemeentelike herverdelige van 2001 heurdn Diekerhook aait an de doomoalige gemeente Maarkel.
Diekerhook

Dr zeent in Neerlaand twee plaatsen dee't **Diekerhook** heett:
*Diekerhook (Riesn-Hooltn)
*Diekerhook (Hof van Tweante)